
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 201 


Α ΠΟΦΑΣΕΙ Σ 

Αριθ. 2332 

Επικύρωση έκθεσης καθορισμού ορίων Αιγιαλού και Πα¬ 
ραλίας στην περιοχή «Αγκομάσι- Λαχανιάς», Δήμου 
Νότιας Ρόδου, Νήσου Ρόδου, Νομού Δωδ/σου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν. 3200/1955 «περί διοικητικής απο- 
κεντρώσεως» όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 192/1972, 
π.δ. 347/1986, ν. 2026/1992 και π.δ. 97/1993. 

2. Τις διατάξεις των άρθρων 3 και 34 τουν. 2971/2001 
(ΦΕΚ 285/τ.Α’/19.12.2001) «Αιγιαλός, παραλία και άλλες 
διατάξεις». 

3. Τις διατάξεις του κ.δ. 132/1929 «περί Κτηματολογικού 
Κανονισμού Δωδεκανήσου» που διατηρήθηκε σε ισχύ 
με το άρθρο 8 ν. 510/1947. 

4. Τις διατάξεις των άρθρων 1 μέχρι και 7 του α.ν. 
2344/1940 «περί αιγιαλού και παραλίας» όπως έχουν 
τροποποιηθεί και συμπληρωθεί μεταγενέστερα με τις 
διατάξεις: α) του άρθρου 13 του ν. 1078/1980 και β) του 
άρθρου 23 του ν. 1337/1983. 

5. Τις διατάξεις του ν.δ. 439/1970 «περί συμπληρώσεως 
των διατάξεων περί αιγιαλού». 

6. Τ ις διατάξεις του άρθρου 20 ν. 719/1977 «περί τρό¬ 
που σύνταξης τοπογραφικών - υψομετρικών διαγραμ¬ 
μάτων από ιδιώτες μηχανικούς κλπ.» 

7. Τις διατάξεις του άρθρου 100 του π.δ. 284/1988, 
όπως τροποποιήθηκε και ισχύει σήμερα. 

8. Το υπ’ αριθμ. Δ3090/646/1976 έγγραφο του Υπουρ¬ 
γείου Οικονομικών «περί του στη Δωδεκάνησο ορίου 
αιγιαλού» σε συνδυασμό με τις 325/1971 και 203/1971 
γνωμοδοτήσεις του Ν.Σ.Κ. 

9. Την υπ’ αριθμ. 18984/22.9.2004 απόφαση του Γενικού 
Γραμματέα Περιφέρειας Νοτίου Αιγαίου, με την οποία 
καθορίστηκαν τα μέλη της επιτροπής καθορισμού ορί¬ 
ων αιγιαλού και παραλίας (ν.2971/2001) στη Νομαρχία 
Δωδ/σου. 

10. Τις διατάξεις του άρθρου 19 παράγραφος 5 α.ν. 
2344/1995, του άρθρου 52 παράγραφος 6 ν. 2218/1994, 
του άρθρου 4 παράγραφος 7 του ν. 2240/1994, δυνάμει 
των οποίων αρμοδιότητες του Υπουργείου Οικονομικών 
που είχαν μεταβιβασθεί στους Νομάρχες, ανήκουν στον 
Περιφερειακό Διευθυντή, σε συνδυασμό με αυτές του 
άρθρου 14 παράγραφος 2 του ν. 2399/1996 με τις οποίες 
προβλέπεται η κατάργηση των θέσεων των Περιφερει¬ 
ακών Διευθυντών, οι αρμοδιότητες πλέον του οποίου 
περιήλθαν στον Γενικό Γραμματέα της Περιφέρειας 
και ασκούνται από τον αναπληρωτή Περιφερειακό Δι¬ 
ευθυντή. 

11. Τις διατάξεις του τέταρτου εδαφίου της παρα¬ 
γράφου 2 του άρθρου 1 και της παραγράφου 6 του 
ιδίου άρθρου του ν. 2503/1997 "Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική Αυτοδιοίκηση και άλλες διατάξεις (ΦΕΚ 107/Α), 
σύμφωνα με τις οποίες οι περιφερειακές Υπηρεσίες 
του Υπουργείου Οικονομικών, που συγκροτούσαν την 
ενιαία οργανική μονάδα της περιφέρειας, ούτε καταρ- 
γήθηκαν, αλλά αποτελούν από 1.9.1997, Υπηρεσίες του 
Υπουργείου Οικονομικών. 

12. Την υπ’αριθμ. 14650/ΔΙΟΕ85/17.3.2004 κοινή απόφα¬ 
ση Πρωθυπουργού και Υπουργού Οικονομίας και Οικο¬ 
νομικών (ΦΕΚ 519τ.Β') Καθορισμός αρμοδιοτήτων των 
Υφυπουργών Οικονομίας και Οικονομικών. 

13. Την υπ’αριθμ. 1064129/801/Α0006/5.8.2004 απόφαση 
Υφυπουργού Οικονομίας και Οικονομικών (ΦΕΚ 1255 τ. 
Β' 16.8.2004) περί μεταβίβασης αρμοδιοτήτων καθώς 
και εξουσίας να υπογράφουν «με εντολή Υφυπουργού 
κ.λ.π., η οποία τροποποιήθηκε και συμπληρώθηκε με 
την υπ’ αριθμ. 1071473/877/Α0006/9.9.2004 (ΦΕΚ 1429 τ. 
Β'/17.9.2004) ομοίως απόφαση Υφυπουργού Οικονομίας 
και Οικονομικών. 

14. Την υπ’αριθμ. 1063649/790/Α006/3.8.2004 και την 
1100776/1253/Α00 06/15.12.20 04 (Φ.Ε.Κ. 1907/Β’/23.12.2004) 
αντίστοιχα αποφάσεις του Υπουργού και του Υφυπουρ¬ 
γού Οικονομίας και Οικονομικών σχετικά με την κατα¬ 
γραφή - διοικητική κωδικοποίηση των αρμοδιοτήτων 
σε θέματα Υπηρεσιών του Υπουργείου Οικονομίας και 
Οικονομικών που περιέρχονται στους Γ ενικούς Γ ραμμα- 
τείς των Περιφερειών κατά τις διατάξεις του άρθρου 46 
παρ. 21 του ν. 3220/2004 (Φ.Ε.Κ. 15/28.1.2004 τ.Α'). 

15. Τις διατάξεις του άρθρου 46 παρ. 21 ν. 3220/2004 
(ΦΕΚ 15 Α’) στις οποίες προβλέπεται ότι από 10.4.2004 
αρμοδιότητες του Υπουργού Οικονομίας και Οικονομι¬ 
κών οι οποίες ανήκαν ή είχαν μεταβιβασθεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα Υπηρεσιών του 
Υπουργείου Οικονομίας και Οικονομικών, που εξαιρέ¬ 
θηκαν από την κατάργηση σύμφωνα με τις διατάξεις 
της παραγράφου 2 του άρθρου 39 ν. 2218/1994, περιέρ¬ 
χονται στον Γενικό Γραμματέα της Περιφέρειας εκτός 
των θεμάτων Υ.Δ.Ε. 

16. Την από 22.6.2005 έκθεση της κατά το άρθρο 3 
του ν. 2971/2001 αρμόδιας επιτροπής καθορισμού ορίων 
αιγιαλού και παραλίας για τον καθορισμό ορίων αιγια- 
λού και παραλίας, στην παραλιακή περιοχή «Αγκομάσι 
- Λαχανιάς», Δήμου Νότιας Ρόδου, Νήσου Ρόδου, Νομού 
Δωδεκανήσου. 

17. Το από Φεβρουάριο 2005 τοπογραφικό - υψομε¬ 
τρικό διάγραμμα, κλίμακας 1:500 αποτελούμενο από 
δύο πινακίδες (02), που συντάχθηκε από τον Πολιτικό 
Μηχανικό, Βαρβάρη Παναγιώτη, στο οποίο εμφανίζεται η 
παραλιακή περιοχή «Αγκομάσι- Λαχανιάς» Δήμου Νότιας 
Ρόδου, Νήσου Ρόδου, Νομού Δωδεκανήσου και το οποίο 
ελέγχθηκε ως προς την ακρίβεια της αποτύπωσης στις 
5.5.2005 από τους Παναγιώτη Τριανταφύλλα Πολιτικό 
Μηχανικό, ΠΕ/Β και τον Χειράκη Η. Ιωάννη, Αγρονόμο & 
Τοπογράφο Μηχανικό της Κτηματικής Υπηρεσίας Δωδ/ 
σου, και θεωρήθηκε την ίδια ημερομηνία από την Γιαν- 
νούρη Ηλιάδη Τσαμπίκα, Προϊσταμένη της Κτηματική 
Υπηρεσίας Δωδ/σου. 

18. Στο τοπογραφικό αυτό χαράχθηκε με κόκκινη 
συνεχόμενη πολυγωνική γραμμή η οριογραμμή του 

αιγιαλού με στοιχεία κορυφών (Α’,Β’,Γ’.Μ’,Ν’) και η ορι- 

ογραμμή της παραλίας με στοιχεία κορυφών (Π1,Π2,... 
.,Π30,Π31), σύμφωνα με τις διατάξεις του άρθρου 3 του 
κ.δ. 132/1929. 

19. Το υπ’αριθμ. Φ.544.5/1150/05/10090/13.10.2005 έγγρα¬ 
φο του Γενικού Επιτελείου Ναυτικού με το οποίο συμ¬ 
φωνεί με τα καθορισθέντα από την Επιτροπή όρια. 

20. Το με ημερομηνία 9.12.2005 αποδεικτικό τοιχοκόλ¬ 
λησης του Δήμου Νότιας Ρόδου με το οποίο τοιχοκολ- 
λήθηκε η από 22.6.2005 έκθεση επιτροπής καθορισμού 
ορίων Αιγιαλού και Παραλίας στην παραλιακή περιοχή 
«Αγκομάσι - Λαχανιάς» Δήμου Νότιας Ρόδου, Νήσου Ρό¬ 
δου, Νομού Δωδεκανήσου, αποφασίζουμε: 

Επικυρώνουμε την από 22.6.2005 έκθεση της κατά το 
άρθρο 3 του ν. 2971/2001, αρμοδίας επιτροπής περί χά¬ 
ραξης των ορίων Αιγιαλού και Παραλίας, με την οποία 
καθορίστηκαν τα όρια Αιγιαλού και Παραλίας στην πα¬ 
ραλιακή περιοχή «Αγκομάσι - Λαχανιάς» Δήμου Νότιας 
Ρόδου, Νήσου Ρόδου, Νομού Δωδεκανήσου επί τοπο- 
γραφικού - υψομετρικού διαγράμματος το οποίο ελέγ¬ 
χθηκε και θεωρήθηκε στις 5.5.2005 από την Κτηματική 
Υπηρεσία Δωδεκανήσου. 

Στο τοπογραφικό αυτό διάγραμμα, χαράχθηκε από 
την εν λόγω επιτροπή, όπως πιο πάνω αναφέρεται, η 


οριογραμμή του αιγιαλού με κόκκινη συνεχόμενη πολυ¬ 
γωνική γραμμή με στοιχεία κορυφών (Α’,Β’,Γ’,.·-,Μ’,Ν’) και 
η οριογραμμή παραλίας με στοιχεία κορυφών (Π1,Π2,... 
,Π30,Π31) με εξάρτηση των κορυφών αυτών, από συ¬ 
ντεταγμένες του κρατικού τριγωνομετρικού δικτύου 
της χώρας όπως αυτές εμφανίζονται στους σχετικούς 
πίνακες επί του τοπογραφικού - υψομετρικού διαγράμ¬ 
ματος, κλίμακας 1:500 που συντάχθηκε από τον Πολιτικό 
Μηχανικό Βαρβάρη Παναγιώτη, στο ίδιο ως άνω τοπο- 
γραφικό διάγραμμα. 

Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμε¬ 
ρίου κύματος, για τις εντός οικισμού ή εντός σχεδίου 
πόλεως περιοχές, είναι δε προσαυξημένο κατά δώδεκα 
μέτρα στις περιοχές εκτός σχεδίου οικισμού ή σχεδίου 
πόλεως, σύμφωνα με τις διατάξεις του άρθρου 3 του 
κ.δ. 132/1929 που διατηρήθηκε σε ισχύ με το άρθρο 8 
του ν. 510/1947. 

Οριογραμμή παραλίας χαράχθηκε στην υπό κρίση 
περιοχή, σύμφωνα με τις διατάξεις του άρθρου 3 του 
κ.δ. 132/1929, αφού η οριογραμμή αιγιαλού δεν τέμνει τα 
προς την θάλασσα όρια των ιδιοκτησιών. 

Ο καθορισμός των ορίων αιγιαλού στη θέση αυτή 
γίνεται για πρώτη φορά και προς εξυπηρέτηση των 
σκοπών των διατάξεων του ν. 2971/2001. 

Η απόφαση αυτή μαζί με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 20 Φεβρουάριου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ 
ΑΙΓΙΑΛΟΥ ΚΑΙ ΠΑΡΑΛΙΑΣ 
(ΑΡΘΡΟ 3 ΤΟΥ Ν. 2971 Φ.Ε.Κ. 285/Α/19.12.20 01) 

Για τον καθορισμό των ορίων του αιγιαλού που γίνεται 
για πρώτη φορά στη θέση «ΑΓΚΟΜΑΣΙ - ΛΑΧΑΝΙΑΣ» 
του Δήμου Νότιας Ρόδου, της νήσου Ρόδου, του νομού 
Δωδεκανήσου. 

Στη Ρόδο σήμερα 22.6.2005, οι υπογεγραμμένοι: 

1. Μπελντέκος Δημήτριος, Αναπληρωτής Προϊστά¬ 
μενος της Κτηματικής Υπηρεσίας Δωδεκανήσου, ως 
πρόεδρος. 

2. Χειράκης Ιωάννης, Αγρονόμος & Τοπογράφος Μη¬ 
χανικός της Κτηματικής Υπηρεσίας Δωδεκανήσου ως 
μέλος. 

3. Σωτηρίου Βασιλική Ανθ/ρχος Λ. Σ. με ειδικότητα 
Τοπογράφου Μηχ/κού ως μέλος (σχετ. η υπ’ αριθμ. 05/05 
ημερήσια Διαταγή). 

4. Χατζάκης Γεώργιος, Προϊστάμενος Τμήματος Πο- 
λεοδομικών Εφαρμογών Νομαρχιακής Αυτοδιοίκησης 
Δωδεκανήσου, ως μέλος. 

5. Φαρμακίδης Νικόλαος, Προϊστάμενος τμήματος 
ΠΕ.ΧΩ. Ρόδου της Περιφέρειας Νότιου Αιγαίου, ως μέ¬ 
λος 

Χρέη γραμματέα της επιτροπής άσκησε ο εκ των 
μελών αυτής, υπάλληλος της Κτηματικής Υπηρεσίας 
Δωδεκανήσου, Χειράκης Ιωάννης αποτελούντες την επι¬ 
τροπή καθορισμού των ορίων του αιγιαλού όπως αυτή 
καθορίστηκε με την απόφαση του Γενικού Γραμματέα 
Νοτίου Αιγαίου υπ’αριθμ. 18984/22.9.2004 δυνάμει του 
άρθρου 3 του ν. 2971 (ΦΕΚ 285Α/19.12.2001) και 

Λαμβάνοντας υπόψη 

1. Την υπ’αριθμ. Δ. Κ. 1061/25.4.2005 αίτηση της Κωστά- 
κη Θεωνίας του Εμμανουήλ περί καθορισμού των ορίων 
του αιγιαλού στην ανωτέρω θέση και ειδικά έμπροσθεν 
των Κ. Μ. 495 και 503 γαιών Λαχανιάς. 

2. Το τοπογραφικό, υψομετρικό και κτηματολογικό 
διάγραμμα, το οποίο συντάχθηκε τον Φεβρουάριο του 
2005 από τον Βαρβάρη Παναγιώτη, Πολιτικό Μηχανικό, 
αποτελούμενο από δύο πινακίδες κλίμακας 1:500, το 
οποίο ελέγχθηκε ως προς την ακρίβεια της αποτύπω¬ 
σης στις 5.5.2005 από τον Παναγιώτη Τριανταφύλλα, 
Πολιτικό Μηχανικό ΠΕ/Β και Χειράκη Ιωάννη Αγρονόμο 
& Τοπογράφο Μηχανικό, της Κτηματικής Υπηρεσίας 
Δωδεκανήσου και θεωρήθηκε την ίδια ημερομηνία από 
την Γιαννούρη - Ηλιάδη Τσαμπίκα, Προϊσταμένη της 
Κτηματικής Υπηρεσίας Δωδεκανήσου. 

3. Τις διατάξεις του ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει και τον ν. 1337/1983 
καθώς και την προς αυτόν Δικαστηριακή και Διοικητική 
Νομολογία. 

4. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηρός 
καθώς και τα στοιχεία καθορισμού αιγιαλού και παραλίας 
που προβλέπονται από το άρθρο 9 του ν. 2971/2001 και 
ειδικότερα: 

Α. Τη γεωμορφολογία του εδάφους για την οποία 
αναλυτικά αναφέρεται ότι: 

(1) . Η μορφολογία της ακτής συνίσταται κυρίως από 
βότσαλα και άμμο που έχουν προκύψει από την απο¬ 
σάθρωση και την τριβή των μητρικών πετρωμάτων της 
ακτής. Όπως προκύπτει από το τοπογραφικό διάγραμμα 
το μέγιστο εύρος της κροκαλοπαγούς παραλίας κυμαί¬ 
νεται περίπου στα εκατό (100) μέτρα, ενώ την παραλία 
ακολουθούν μεγάλα πρανή με σχετικό ύψος δεκαπέντε 
(15) περίπου μέτρων. 

(2) . Της ακτής συνέχονται εκτάσεις πεδινές με έδα¬ 
φος αμμώδες -γαιώδες. Οι εκτάσεις αυτές βρίσκονται 
εκτός σχεδίου, εκτός οικισμού και εκτός ορίων Ζώνης 
Οικιστικού Ελέγχου. 

Κυρίαρχη χρήση στην περιοχή είναι η αγροτική καλ¬ 
λιέργεια και η παραθεριστική κατοικία. 

(3) . Το φυσικό όριο βλάστησης συνίσταται από χαμη¬ 


λή φυσική βλάστηση (λειχήνες, βρύα, αγριόχορτα) ενώ 
τοπικά υπάρχει θαμνώδης φυσική βλάστηση (σκίνα). 

Β. Το γεγονός ότι στην περιοχή χάραξης δεν εντοπί¬ 
στηκαν παράκτιοι φυσικοί πόροι. Με την έννοια φυσικοί 
πόροι νοείται το σύνολο των πρώτων υλών που προέρ¬ 
χονται από τη φύση, δηλαδή από το έδαφος, τα δάση, 
τα ύδατα, και αξιοποιούνται βιομηχανικώς. 

Γ. Τα πορίσματα από την εκτίμηση των μετεωρολο¬ 
γικών στοιχείων της περιοχής, ήτοι το γεγονός ότι η 
περιοχή προσβάλλεται από ανέμους με μέγιστη ένταση 
9-10Β, με διεύθυνση κυρίως Ανατολική, Νότια ή Νοτιο¬ 
ανατολική. 

Δ. Τη μορφολογία του πυθμένα ο οποίος συνίσταται 
από αμμώδη ομαλή σύσταση (πιθανολογείται η ύπαρξη 
μικρών υφάλων κοντά στην ακτή) όπως προκύπτει μα¬ 
κροσκοπικά από την αυτοψία αλλά και από τον χάρτη 
1/50.000 της Γ.Υ. Σ. (Φύλλο Γενναδίου) σε μήκος περίπου 
3.000 μέτρων από την ακτογραμμή έχει βάθος περίπου 
200 μέτρων καθώς και το ότι σε περιοχές με μικρά 
βάθη και μικρές κλίσεις του βυθού, όπου η θραύση του 
κύματος και η εκτόνωση της ενέργειας του γίνεται σε 
μεγάλη απόσταση από την ακτογραμμή, η επίδραση 
του κύματος στην ακτή είναι μικρή ενώ σε περιπτώσεις 
ακτών με μεγάλες κλίσεις βυθού και μεγάλα βάθη κοντά 
στην ακτή όπου η θραύση των κυμάτων συντελείται κο¬ 
ντά στην ακτή ή ακόμη και πάνω σ’ αυτή ο κυματισμός 
καλύπτει κατά κανόνα μεγάλο εύρος ακτής προκειμένου 
να εκτονωθεί. 

Ε. Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μεγάλο ανάπτυγμα πελάγους καθώς και το ότι μεγάλο 
ανάπτυγμα θαλάσσιας έκτασης συμβάλλει στη δημιουρ¬ 
γία μεγαλύτερης έντασης κυματικού πεδίου σε σχέση 
με κλειστές θαλάσσιες περιοχές (όρμους ή κόλπους) 
που έχουν ίδια ένταση ανέμου. 

ΣΤ. Την μη ύπαρξη τεχνικών έργων στην περιοχή (λι¬ 
μενοβραχίονες, προβλήτες κ.λ.π.). 

Ζ. Τη μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που να επηρεάζουν την εξε¬ 
ταζόμενη παράκτια ζώνη. 

Η. Την ύπαρξη του Κτηματολογίου Ρόδου οι μερίδες 
του οποίου απεικονίζονται με ακρίβεια στο διάγραμμα 
που για το σκοπό αυτό έχει θεωρηθεί από το Κτημα¬ 
τολόγιο Ρόδου. 

Θ. Τη μη ύπαρξη ευπαθών οικοσυστημάτων και προ- 
στατευόμενων περιοχών στην εξεταζόμενη περιοχή. 

7. Η καθορισθείσα και χαραχθείσα επί του προανα- 
φερόμενου τοπογραφικού - υψομετρικού διαγράμματος 
οριογραμμή αιγιαλού, αποτελεί το όριο του μεγίστου 
πλην συνήθους χειμέριου κύματος, προσαυξημένο κατά 
12 μέτρα, σύμφωνα με τις διατάξεις του άρθρο 3 του κ.δ. 
132/1929 που διατηρήθηκε σε ισχύ με το άρθρο 8 του 
ν. 510/1947 σε συνδυασμό με τις διατάξεις του άρθρου 
26 του ν. 2971/2001. 




1812 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


8. Οριογραμμή παραλίας χαράχθηκε όπου η οριογραμ- 
μή αιγιαλού δεν τέμνει τα προς την θάλασσα όρια των 
ιδιοκτησιών, σύμφωνα με τις διατάξεις του άρθρου 3 
του κ.δ. 132/1929. 

9. Ο καθορισμός των ορίων αιγιαλού στη θέση αυτή 
γίνεται για πρώτη φορά, αποφασίζουμε: 

και καθορίζουμε επί του ως ανωτέρω τοπογραφικού 
διαγράμματος: 

Την οριογραμμή του αιγιαλού με ερυθρά συνεχή πολυ¬ 
γωνική γραμμή και στοιχεία κορυφών ΑΙ,Β’,Γ.,Μ’,Ν’. 


Την οριογραμμή της παραλίας με κίτρινη συνεχή 

πολυγωνική γραμμή και στοιχεία κορυφών Π1,Π2,Π3,. 

Π30.Π31. 

Η Επιτροπή 

Ο Πρόεδρος Τα Μέλη 

Δ. ΜΠΕΛΝΤΕΚΟΣ I. ΧΕΙΡΑΚΗΣ 

Β. ΣΩΤΗΡΙΟΥ 
Γ. ΧΑΤΖΑΚΗΣ 
Ν. ΦΑΡΜΑΚΙΔΗΣ 

